Dace Ruskule
Dace Ruskule (dzimusi 1981. gada 20. septembrī Bauskā) ir bijusī[nepieciešama atsauce] latviešu vieglatlēte, startējusi diska mešanas sacensībās. Piedalījusies 2004. gada vasaras olimpiskajās spēlēs, kurās izcīnīja 28. vietu ar rezultātu 57,43 m. 2000. gada Pasaules junioru čempionātā D. Ruskule ierindojās 13. vietā (47,98 m), tā paša gada Eiropas kausā izcīnījusi 4. vietu (46,49 m). 2003. gada Eiropas U-23 čempionātā viņa ierindojās 6. vietā ar rezultātu 52,31 m. 2006. gada jūnijā viņa uzvarēja NCAA čempionātā ar rezultātu 55,13 m. Viņa kļuva par otru Nebraskas Universitātes studenti, kas uzvar šajās sacensībās diska mešanā.